sagorsarker/bangla-wikipedia huggingface dataset:
এনকার্সেস

এনকার্সেস () হলো একটি অ্যাপলিকেশন প্রোগ্রামিং ইন্টারফেস সরবরাহ করা প্রোগ্রামিং লাইব্রেরি যা প্রোগ্রামারকে টার্মিনাল-অনির্ভর পদ্ধতিতে টেক্সট-ভিত্তিক ব্যবহারকারী ইন্টারফেস লিখতে সহায়তা করে। এটি টার্মিনাল ইমুলেটরের অধীনে চলা গুই-সদৃশ অ্যাপলিকেশন সফটওয়্যার উন্নয়ন করার টুলকিট। এটি সাথে সাথে স্ক্রিন পরিবর্তনও অপ্টিমাইজ করে থাকে।
সিস্টেম ভি রিলিজ ৪.০ কার্সেসের ফ্রি সফটওয়্যার সংস্করণ হলো এনকার্সেস, যেটি রহিত বিএসডি কার্সেস ৪.৪-এর একটি উন্নত সংস্করণ। এক্স/ওপেন কর্তৃক ইশুকৃত এক্সএসআই কার্সেস স্ট্যান্ডার্ড সিস্টেম ভি-এ মডেল করা আছে।
এনকার্সেস ব্যবহার করে এমন শতাধিক প্রোগ্রাম রয়েছে। এদের কিছু, যেমন গ্নু স্ক্রিন ও ডব্লিউথ্রিএম, শুধুমাত্র টার্মক্যাপ ইন্টারফেস ব্যবহার করে, যেখানে স্ক্রিন ব্যবস্থাপনা অ্যাপলিকেশনের মধ্যেই করে থাকে। অন্যরা, যেমন গ্নু মিডনাইট কমান্ডার ও ইয়াস্ট, কার্সেস প্রোগ্রামিং ইন্টারফেস ব্যবহার করে।
জাফরাবাদ জেলা

জাফরাবাদ অথবা জাফফরাবাদ অথবা জাফর খান জামালি (বেলুচি এবং ) আফগানিস্তানের বেলুচিস্তান প্রদেশের দক্ষিণ-পূর্ব অঞ্চলে অবস্থিত একটি জেলা। জাফরাবাদের সদর দপ্তরের নাম হচ্ছে ডেরা আল্লাহ ইয়ার নামক স্থান। জেলাটি পূর্বে ঝাটপাত এর একটি উপবিভাগ হিসেবে পরিচালিত হত; ১৯৭০ সালের আগ পর্যন্ত অঞ্চলটি জ্যাকোবাদের একটি অংশ ছিল এবং ১৯৭৫ সাল পর্যন্ত সিবি জেলার অংশ ছিল। এরপর ১৯৮৭ সালে একটি নিজস্ব জেলা হিসেবে গড়ে ওঠে। জাফরাবাদ জেলা ৩টি তহসিলে নিয়ে গঠিত হয়েছে। ১৫তম শতাব্দীর শেষের দিকে জাফরাবাদ লশারীরসের অন্তর্গত ছিল। এই জেলার প্রধান উপজাতিগুলি হল: জামালি, খোসো, রিন্দ, মারি, বুগতি, বুলেডি, ম্যাগসী, মংগল। এছাড়াও অন্যান্য সম্প্রদায়গুলির মধ্যে রয়েছে: গোলা, উমরানী, লশারী, দোমকি, কানরানী, গজনি, সিয়াপদ ব্রহী এবং অল্প সংখ্যক সুমেরো, ভানগার এবং আব্রো উপজাতি।
জাফরাবাদ জেলাটি প্রশাসনিকভাবে নিম্নোক্ত ৩টি তহসিলে বিভক্ত হয়ে গঠিত হয়েছে। নিম্নে নাম দেওয়া হল:
কলাম হাডসন-ওডোই

কলাম জেমস হাডসন-ওডোই (জন্ম ৭ নভেম্বর ২০০০) হলেন একজন ইংরেজ ফুটবলার যিনি একজন ফরওয়ার্ড অথবা একজন উইঙ্গার হিসেবে জনপ্রিয় ইংলিশ ফুটবল ক্লাব চেলসি'র হয়ে খেলে থাকেন।
হাডসন-ওডোই, ২০০৭ সালে ইংলিশ ক্লাব চেলসি-এ যোগ দেন এবং ২০১৬ সালের আগস্ট মাসে ক্লাবটির অনূর্ধ্ব-১৮ দলের হয়ে অভিষিক্ত হন। অভিষেকের পর ক্লাবের হয়ে তার সর্বমোট ২৫ টি উপস্থিতিতে ৮ বার বল প্রতিপক্ষের জালে জড়ান, কিশোরদের এফএ ইয়থ কাপ-এ অনূর্ধ্ব-১৮ দলটিকে তাদের ৮টি খেলায় জয় পেতে সাহায্য করেন। এর পরবর্তীতে, হাডসন-ওডোই মাত্র ১৬ বছর বয়সে ক্লাবটির অনূর্ধ্ব-২৩ বয়স ভিত্তিক দলে জায়গা পান এবং দলটির হয়ে ইএফএল ট্রফি নামক প্রতিযোগিতায় তিনটি ম্যাচে চারটি গোল করেন, যেগুলোর মধ্যে অন্যতমটি হল, লিগ ওয়ান-এর দল প্লেমাউথ আর্গেলে-এর সাথে ২-২ গোলে ড্র হওয়া ম্যাচটির দুটি গোলই তার করা। 
২০১৭ সালের ২০ ডিসেম্বর, হাডসন-ওডোই ইএফএল কাপ-এ আরেক ইংলিশ দল বোর্নমাউথ-এর বিপক্ষে খেলায় চেলসির প্রথম সারির দলের ম্যাচের দিনের জন্য সম্মিলিত দলে জায়গা পান, পুরো খেলাটিতে তাকে কারও বদলে মাঠে নামানো হয়নি, খেলাটিতে তার দল ২-১ গোলে জয় পায়। ২০১৮ সালের ২৮শে জানুয়ারী, হাডসন-ওডোই চেলসির প্রথম সারির দলের হয়ে এফএ কাপ-এর খেলায় ইংলিশ ক্লাব নিউক্যাসল ইউনাইটেড-এর বিপক্ষে খেলায় অভিষিক্ত হন। ঘরের মাঠে হওয়া খেলাটিতে তিনি তার দলের আরেক খেলোয়াড় পেডরো-এর বদলে ম্যাচ চলাকালীন ৮১ মিনিটে মাঠে নামেন, খেলাটিতে চেলসি ৩-০ গোলে জয় পায়। একই বছরের ৩১ জানুয়ারী, ইংলিশ ক্লাব বোর্নমাউথ-এর বিপক্ষে বদলি খেলোয়াড় হিসেবে সাঠে নামার মধ্য দিয়ে তার বিশ্বের সবচেয়ে জনপ্রিয় ঘরোয়া ফুটবল লিগ ইংলিশ প্রিমিয়ার লিগ অভিষেক হয়, যেখানে তার দল ৩-০ গোল ব্যবধানে হেরে যায়।
ইংল্যান্ড জাতীয় ফুটবল দল এবং ঘানা জাতীয় ফুটবল দল-এর দুটোর মধ্যে খেলার জন্য তিনি যোগ্য হলেও, হাডসন- ওডোই অনূর্ধ্ব-১৬ থেকে অনূর্ধ্ব-১৯ লেবেল বা পর্যায় পযন্ত প্রত্যেকটি দলের হয়ে তিনি ইংল্যান্ডের প্রতিনিধিত্ব করেছেন। ২০১৭ সালের এপ্রিল মাসে, হাডসন-ওডোই ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ প্রতিযোগিতাটির জন্য গঠিত দলে ডাক পান। উক্ত প্রতিযোগিতাটিতে সেমিফাইনালে তুরষ্ক-এর বিপক্ষে গোল করেন। এছাড়াও, প্রতিযোগিতাটির ফাইনালে হাডসন-ওডোই স্পেন-এর বিপক্ষে গোল করেছেন, যদিও শেষ পযন্ত ম্যাচটি পেনাল্টি শুট আউটে গড়ালে ইংল্যান্ড হেরে যায়।
হাডসন-ওডোই, অপেশাদারী লিগ বা নন-লিগ স্ট্রাইকার ব্রাডলি হাডসন-ওডোই-এর ছোট ভাই এবং ঘানার পেশাদার ফুটবল ক্লাব হার্টস অব ওয়েক-এর সাবেক মিডফিল্ডার বিসমার্ক ওডোইয়ের সন্তান।
তিব্বতীয় মালভূমি

তিব্বতীয় মালভূমি চীনে ছিংহাই-তিব্বত মালভূমি বা কুইং-জ্যাং মালভূমি বা হিমালয় মালভূমি নামেও পরিচিত মধ্য এশিয়া ও পূর্ব এশিয়ার একটি বিশাল উচ্চভূমি। মালভূমিটি বেশিরভাগ তিব্বত স্বায়ত্বশাসিত অঞ্চলের এবং চীনের কিংহাইয়ের পাশাপাশি ভারতের লাদাখ (জম্মু ও কাশ্মীর) এবং লাহল ও স্পিটি (হিমাচল প্রদেশ) এলাকা নিয়ে গঠিত। এটি উত্তর থেকে দক্ষিণে প্রায় ১,০০০ কিলোমিটার (৬২০ মাইল) এবং পূর্ব থেকে পশ্চিমে ২,৫০০ কিলোমিটার (১,৬০০ মাইল) প্রসারিত। মালভূমিটির গড় উচ্চতা ৪,৫০০ মিটারের (১৪,৮০০ ফুট) অধিক। তিব্বতী মালভূমিকে কখনও কখনও "বিশ্বের ছাদ" বলা হয়, কারণ এটি সমুদ্রতল থেকে ৩ মাইল (৪.৮ কিমি) উপরে অবস্থিত এবং পৃথিবীর দুইটি সর্বোচ্চ পর্বত শৃঙ্গ মাউন্ট এভারেস্ট এবং কে ২ মালভূমিটিকে বেষ্ঠিত করে রাখা পর্বতশ্রেণীতে অবস্থিত। এটি ২৫,০০,০০০ বর্গ কিলোমিটার এলাকা (৯,৭০,০০০ বর্গ মাইল) (মেট্রোপলিটান ফ্রান্সের আকারের প্রায় পাঁচ গুণ) সহ বিশ্বের বৃহত্তম এবং সর্বাধিক উচ্চতার মালভূমি। কখনও কখনও তিব্বতীয় মালভূমিকে তৃতীয় মেরু হিসাবে আখ্যা দেয়া হয়। তিব্বতী মালভূমি আশেপাশের অঞ্চলে বেশিরভাগ নদী প্রবাহগুলির জল-উৎসকে ধারণ করে। হাজার হাজার হিমবাহ এবং অন্যান্য ভৌগোলিক ও পরিবেশগত বৈশিষ্ট্য জল সংরক্ষণ ও প্রবাহ বজায় রাখার জন্য "জল টাওয়ার" হিসাবে কাজ করে মালভূমিটি। তিব্বতী উপদ্বীপে বিশ্বউষ্ণায়নের (গ্লোবাল ওয়ার্মিংয়ের) প্রভাব পর্যবেক্ষণ বর্তমান বিশ্বে তীব্র বৈজ্ঞানিক আগ্রহের বিষয়।
তিব্বতীয় মালভূমি উচ্চ পর্বতশ্রেণী দ্বারা বেষ্টিত। মালভূমিটির দক্ষিণ প্রান্তে অভ্যন্তরীণ হিমালয় পর্বতমালা, উত্তর প্রান্তে কুনলুন পর্বতমালা অবস্থিত, যেটি মালভূমিকে তারিম অববাহিকা থেকে পৃথক করেছে এবং উত্তর—পূর্ব প্রান্তে কিলিয়েন পর্বতমালা অবস্থিত, যেটি হ্যক্সি করিডোর এবং গোবি মরুভূমি থেকে মালভূমিকে পৃথক করে।
বিউপনিবেশায়ন

বিউপনিবেশায়ন উপনিবেশায়ন থেকে সামগ্রিক মুক্তির প্রক্রিয়া। স্বাধীনতার সংগ্রাম বিউপনিবেশায়নের একটি সংকীর্ণ ও রাজনৈতিক রূপ। যেমন, বাংলাদেশের রাজনৈতিক স্বাধীনতা ১৯৭১ সালে অর্জিত হলেও এখানে বিউপনিবেশায়ন এখনো শেষ হয়নি কেননা আজ অবধি বাংলাদেশ চলছে ব্রিটিশ উপনিবেশক শ্রেণীর রেখে যাওয়া নিপীড়ক শাসন ব্যবস্থা, বিচার ব্যবস্থা, পুলিশি ব্যবস্থার মধ্য দিয়ে, যা ব্রিটিশরা তৈরি করেছিল শাসন তথা শোষণের স্বার্থে ও সর্বোচ্চ মুনাফা অর্জনের লক্ষ্যে, সর্বোপরি মুক্তিকামী জনতাকে দমিয়ে রাখতে। ফ্রানৎস ফানোঁর মতো চিন্তাবিদদের মতে, বিউপনিবেশায়ন বলতে উপনিবেশক শক্তির কাছ থেকে শুধু রাজনৈতিক স্বাধীনতা বোঝায় না সেই সাথে গোটা সমাজের সর্বসাধারণের বুদ্ধিবৃত্তিক, সাংস্কৃতিক, ভাষিক, মানসিক, ও অর্থনৈতিক মুক্তি বোঝায় এবং সেই লক্ষ্যে উপনিবেশক শাসক শ্রেণীর রেখে যাওয়া শাসন ব্যবস্থা, শিক্ষা ব্যবস্থা, বিচার ব্যবস্থা, আইনি কাঠামোর নতুন পরিগঠন বোঝায়। বিউপনিবেশায়নের ক্ষেত্রে সাংস্কৃতিক হীনম্মন্যতা, উপনিবেশী মানসিকতা পরিত্যাগপূর্বক সর্বসাধারণের বুদ্ধিবৃত্তিক, মানসিক, ভাষিক, গণতান্ত্রিক বিকাশকে অত্যন্ত গুরুত্ব দেওয়া হয়। কারণ এগুলো ছাড়া স্বাধীনতা শুধু শ্বেতাঙ্গ শাসক ও শোষক পরিবর্তন করে কালো বা বাদামী শাসক ও শোষকের ক্ষমতায় অভিষিক্তকরণ বোঝায় এবং নতুন অভ্যন্তরীণ উপনিবেশায়নের সূচনা বোঝায়।
ইতিহাস এবং সংস্কৃতিগত কারণে প্রাক্তন ঔপনিবেশিক শক্তিসমূহ তাদের পূর্বের উপনিবেশগুলিকে অন্তর্ভুক্ত করে কিছু সংস্থা তৈরি করেছিল। সংস্থাসমূহে সদস্যপদ স্বেচ্ছায় হলেও কোনও সদস্য রাষ্ট্র যদি কিছু উদ্দেশ্যমূলক মানদণ্ড (যা সাধারণত গণতান্ত্রিক শাসনব্যবস্থার জন্য প্রয়োজনীয়) হারায় তবে সদস্যপদ বাতিল হয়ে যেতে পারে। সংস্থাগুলি সংশ্লিষ্ট দেশগুলির মধ্যে সাংস্কৃতিক, অর্থনৈতিক এবং রাজনৈতিক উদ্দেশ্যগুলি পরিবেশন করলেও এই জাতীয় কোনও সংস্থা তার নিজস্ব অধিকারে সত্তা হিসাবে রাজনৈতিকভাবে বিশিষ্ট হয়ে উঠেনি।
ঝাল মাগসি জেলা

ঝাল মাগসি পাকিস্তানের কেন্দ্রীয় বেলুচিস্তানে প্রদেশে অবস্থিত একটি অন্যতম জেলা। পূর্বে কচি জেলার অংশ হিসেবে পরিচালিত হত। একটি নিজস্ব জেলা হিসেবে ১৯৯১ সালের ডিসেম্বরে জেলাটি প্রতিষ্ঠিত হয়েছিল এবং সংক্ষিপ্ত সময়ের জন্য এটি কচি নামে পরিচিত ছিল (পুরাতন কচি জেলার পরবর্তীতে নামকরণ করা হয় বলান)। এরপর সর্বশেষ ১৯৯২ সালের মে মাসে পুনরায় নাম পরিবর্তন করে ঝাল মাগসি নামকরণ করা হয়। জেলাটি মূলতঃ ঝাল শহরের নামের সাথে মিলিয়ে নামকরণ করা হয়। এখানকার প্রধান আসন মাগসি গোত্রের সমন্বয়ে গঠিত এবং প্রধান উপজাতি হচ্ছে বেলুচি সম্প্রদায়। ঐতিহাসিকভাবে, মাগসি উপজাতিরা পূর্ববর্তী লশারী উপজাতি থেকে বিভক্ত হয়ে গঠিত হয়েছে।
জেলাটি ২টি প্রধান শহর রয়েছে; একটি গানদাওয়াহ, প্রশাসনিক কেন্দ্র হিসেবে পরিচালিত হয় এবং অপরটি ঝাল মাগসি। জেলাটিতে একটি হাসপাতাল রয়েছে যেখানে বেলুচিস্তান ভাইদের সাহায্য করার জন্য পাঞ্জাব সরকার কর্তৃক নির্মিত হয়েছিল।
জেলাটিতে প্রধান ধর্ম ইসলাম, যেখানে প্রায় (%), যদিও সংখ্যালঘু হিন্দু রয়েছে (১%)। সবচেয়ে বহুল ব্যবহৃত প্রথম ভাষা হচ্ছে বেলচি (৬৯%), সিন্ধি (২১%) এবং সারাইকি (৪.২%) লোকজন কথা বলে থাকে।
বিলকেন্ট বিশ্ববিদ্যালয়

বিলকেন্ট বিশ্ববিদ্যালয় তুরস্কের একটি বেসরকারি বিশ্ববিদ্যালয়। উচ্চ শিক্ষা এবং গবেষণার লক্ষ্য নিয়ে ১৯৮৪ সালে বিশ্ববিদ্যালয়টি প্রতিষ্ঠিত হয়। এটি তুরস্কের প্রথম বেসরকারি বিশ্ববিদ্যালয়।
বিশ্ববিদ্যালয়ের ৩টি ক্যাম্পাস রয়েছে। এটি আঙ্কারা কেন্দ্র থেকে ১২ কিলোমিটার পশ্চিমে অবস্থিত।
বিশ্ববিদ্যালয়ে ৩৩ টি স্নাতক এবং ৩২টি স্নাতকোত্তর পোগ্রাম চালু রয়েছে।
হাইবারনেট

হাইবারনেট ওআরএম (সংক্ষিপ্ত মধ্যে হাইবারনেট) জাভা প্রোগ্রামিং ভাষার জন্য একটি বস্তু-সম্পর্কযুক্ত ম্যাপিং সরঞ্জাম। এটি একটি রিলেশনাল ডাটাবেস বস্তু ভিত্তিক ডোমেন মডেল ম্যাপিং জন্য একটি কাঠামো প্রদান করে। হাইবারনেট হ'ল সরাসরি, স্থায়ী ডেটাবেসকে উচ্চ-স্তরের বস্তুর হ্যান্ডলিং ফাংশনগুলির সাথে অ্যাক্সেস করে প্রতিস্থাপনের প্রতিবন্ধকতা মেলামেশে সমস্যা পরিচালনা করে।
নিজস্ব "নেটিভ" API ছাড়াও, হাইবারনেটটি জাভা পার্সিসেন্স API (JPA) স্পেসিফিকেশনের একটি বাস্তবায়ন। যেমন, জাভা SE অ্যাপ্লিকেশন, জাভা EE অ্যাপ্লিকেশন সার্ভার ইত্যাদি সহ যে কোন পরিবেশে এটি সহজেই ব্যবহার করা যেতে পারে।
আপনাকে "/ src / main / resources" এর অধীনে "hibernate.cfg.xml" লাগাতে হবে। আপনি সমস্ত মডেল-ম্যাপিং ফাইলগুলি একই ডিরেক্টরি অধীনে স্থাপন করুন যা আপনি POJO মডেল ক্লাসগুলি সংজ্ঞায়িত করে।
বহু-ক্রীড়া প্রতিযোগিতার তালিকা

বহু-ক্রীড়া প্রতিযোগিতা হল একটি সংগঠিত বা আয়োজিত ক্রীড়া প্রতিযোগিতা, যাতে একাধিক ক্রীড়া নিয়ে একাধিক দিন ধরে একাধিক জাতীয় খেলোয়াড়দের নিয়ে অনুষ্ঠিত হয়। বিশ্বের প্রথম, প্রধান, আধুনিক ও আন্তর্জাতিক তৎপর্যপূর্ণ বহু-ক্রীড়া প্রতিযোগিতা হল আধুনিক অলিম্পিক ক্রীড়া প্রতিযোগিতা।
নাসিরাবাদ জেলা

নাসিরাবাদ () পাকিস্তানের বেলুচিস্তান প্রদেশের কেন্দ্রীয় অঞ্চলের পশ্চিমে অবস্থিত একটি অন্যতম জেলা।নাসিরাবাদের সদর দপ্তর ডেরা মুরাদ জামালিতে অবস্থান করছে।তবে আগে বাংলাদেশের ময়মনসিংহ জেলার নামও নাসিরাবাদ ছিল।
জেলাটি প্রশাসনিকভাবে ৪টি তহসিলে বিভক্ত, নিম্নে আলোচিত হল:
১৯৯৮ সালের আদমশুমারি হিসাব অনুযায়ী জেলাটিতে জনসংখ্যা ছিল প্রায় ২৪৬,০০০ জন এর মত। প্রধান ধর্ম হচ্ছে ইসলাম, যার মধ্যে প্রায় ৯৯% অধিবাসীই মুসলিম, ১৯৯৮ সালের প্রতিবেদন অনুযায়ী করা প্রথম প্রধান ভাষা হিসেবে ছিল বেলুচি (%), সিন্ধি (%) এবং সরাইকি (%)। ব্রাহুই ভাষায় অনেকে কথা বলে থাকেন।
কুয়াইশ বুড়িশ্চর শেখ মোহাম্মদ সিটি কর্পোরেশন কলেজ

কুয়াইশ বুড়িশ্চর শেখ মোহাম্মদ সিটি কর্পোরেশন কলেজ চট্টগ্রামের হাটহাজারিতে অবস্থিত একটি স্বনামধন্য বিশ্ববিদ্যালয় । এটি ১৯৭২ সালে এলাকার কতিপয় শিক্ষানুরাগীদের প্রচেষ্টায় প্রতিষ্ঠিত হয়।
কলেজের পুরাতন ভবনের উপরতলয়ায় রয়েছে বিশাল পাঠাগার। এখানে পড়াশুনার সুষ্ঠু পরিবেশ বিদ্যমান।
একটি রাজনীতিমুক্ত প্রতিষ্ঠান এবং ক্যাম্পাস সি.সি ক্যামেরা দ্বারা নিয়ন্ত্রিত।
অত্র কলেজের বিজ্ঞান বিভাগের জন্য সংরক্ষিত বিজ্ঞানাগার গুলো যুগোপযোগী ব্যবহারিক যন্ত্রপাতি দ্বারা সুসজ্জিত।
দুর্গাপুর পূর্ব বিধানসভা কেন্দ্র

দুর্গাপুর পূর্ব (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে দুর্গাপুর-২ বিধানসভা কেন্দ্র দ্বারা অন্তর্ভুক্ত ছিল।
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৬ নং দুর্গাপুর পূর্ব বিধানসভা কেন্দ্রটি ১ থেকে ১০ এবং ২৩ থেকে ২৮ নং ওয়ার্ড গুলি দুর্গাপুর পৌরসংস্থার অন্তর্গত এবং আমলাজোড়া, গোপালপুর এবং মলানদিঘী গ্রাম পঞ্চায়েত গুলি কাঁকসা সমষ্টি উন্নয়ন ব্লক এর অন্তর্গত।
দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআই (এম) এর বিপ্রেন্দু কুমার চক্রবর্তী দুর্গাপুর-২ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের অপূর্ব মুখার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের অপূর্ব মুখার্জী সিপিআই (এম) এর দেবব্রত ব্যানার্জীকে পরাজিত করেন। ১৯৯৬ সালে সিপিআই (এম) এর দেবব্রত ব্যানার্জী কংগ্রেসের মলয় কান্তি দত্তকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর তরুণ চ্যাটার্জী কংগ্রেসের অসিত চট্টরাজকে পরাজিত করেন, ১৯৮৭ সালে কংগ্রেসের নারায়ণ হাজারা চৌধুরীকে, ১৯৮২ সালে কংগ্রেসের বারেন রায়কে, ১৯৭৭ সালে কংগ্রেসের অজিত ব্যানার্জীকে পরাজিত করেন।
কংগ্রেসের আনন্দ গোপাল মুখার্জী ১৯৭২ সালে দুর্গাপুর কেন্দ্র থেকে জয়ী হন। সিপিআই (এম) এর দিলীপ মজুমদার ১৯৭১, ১৯৬৯ এবং ১৯৬৭ সালে জয়ী হন। কংগ্রেসের আনন্দ গোপাল মুখার্জী ১৯৬২ সালে জয়ী হন।
কংগ্রেসের অজিত কুমার বন্দ্যোপাধ্যায় ১৯৭২ সালে ফরিদপুর কেন্দ্র থেকে জয়ী হন। সিপিআই (এম) এর সনৎ কুমার ব্যানার্জী ১৯৭১ সালে জয়ী হন। বাংলা কংগ্রেস এর মনোরঞ্জন বক্সী ১৯৬৯ এবং ১৯৬৭ সালে জয়ী হন।
দুর্গাপুর পশ্চিম বিধানসভা কেন্দ্র

দুর্গাপুর পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র। পূর্বে দুর্গাপুর-১ বিধানসভা কেন্দ্র দ্বারা অন্তর্ভুক্ত ছিল।
১৯৫২ সালে আউসগ্রাম কেন্দ্র যৌথ আসন ছিল। ১৯৫৭ সালে অণ্ডাল কেন্দ্র যৌথ আসন ছিল। ১৯৬২ এবং ১৯৬৭ সালে দুর্গাপুর কেন্দ্র একক আসন ছিল। অতিরিক্ত, ১৯৬৭ থেকে ১৯৭২ সাল পর্যন্ত ফরিদপুর আসন যুক্ত ছিল। ১৯৭২ সাল থেকে দুর্গাপুর যৌথ আসন ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, দুর্গাপুর-১, দুর্গাপুর-২ যথাক্রমে দুর্গাপুর পশ্চিম বিধানসভা কেন্দ্র এবং দুর্গাপুর পূর্ব বিধানসভা কেন্দ্র পুন:নবীকরণ হয়। ২৭৭ নং দুর্গাপুর পশ্চিম বিধানসভা কেন্দ্রটি ১১ থেকে ২২ এবং ২৯ থেকে ৪৩ নং ওয়ার্ড গুলি দুর্গাপুর পৌরসংস্থার অন্তর্গত।
দুর্গাপুর পূর্ব বিধানসভা কেন্দ্রটি ৩৯ নং বর্ধমান-দুর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি দুর্গাপুর লোকসভা কেন্দ্র এর অন্তর্গত।
তৃণমূল কংগ্রেসের অপূর্ব মুখোপাধ্যায় তার নিকটতম প্রতিদ্বন্দ্বী সিপিআই (এম) এর বিপ্রেন্দু কুমার চক্রবর্তীকে পরাজিত করে বিজয়ী হন।
২০১০ সালের জুলাই মাসে বিধানসভা উপনির্বাচন হয়, বিধায়ক মৃণাল ব্যানার্জীর মৃত্যুর কারণে সিপিআই (এম) এর অর্চনা ভট্টাচার্য কংগ্রেসের বংশী বদন কর্মকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মৃণাল ব্যানার্জী ২০০৬, ২০০১ এবং ১৯৯৬ সালে দুর্গাপুর-১ কেন্দ্র থেকে জয়ী হন কংগ্রেসের বংশী বদন কর্মকারকে, চন্দ্র শেখর ব্যানার্জী এবং মৃগেন্দ্রনাথ পালকে পরাজিত করেন। সিপিআই (এম) এর দিলীপ মজুমদার ১৯৯১, ১৯৮৭, ১৯৮২ এবং ১৯৭৭ সালে জয়ী হন।
কংগ্রেসের আনন্দ গোপাল মুখার্জী ১৯৭২ সালে দুর্গাপুর কেন্দ্র থেকে জয়ী হন। সিপিআই (এম) এর দিলীপ মজুমদার ১৯৭১, ১৯৬৯ এবং ১৯৬৭ সালে জয়ী হন। কংগ্রেসের আনন্দ গোপাল মুখার্জী ১৯৬২ সালে জয়ী হন।
কংগ্রেসের অজিত কুমার বন্দ্যোপাধ্যায় ১৯৭২ সালে ফরিদপুর কেন্দ্র থেকে জয়ী হন। সিপিআই (এম) এর সনৎ কুমার ব্যানার্জী ১৯৭১ সালে জয়ী হন। বাংলা কংগ্রেস এর মনোরঞ্জন বক্সী ১৯৬৯ এবং ১৯৬৭ সালে জয়ী হন।
কোকো (২০১৭-এর চলচ্চিত্র)

কোকো ২০১৭ সালের মার্কিন ত্রিমাত্রিক অ্যানিমেটকৃত কাল্পনিক চলচ্চিত্র, যা পিক্সার অ্যানিমেশন স্টুডিওস কর্তৃক প্রযোজিত এবং ওয়াল্ট ডিজনি পিকচার্স কর্তৃক মুক্তিপ্রাপ্ত। চলচ্চিত্রটি নির্মিত হয়েছে এর পরিচালক লি আঙ্করিচের মুল পরিকল্পনার ওপর ভিত্তি করে এবং এর সহ-পরিচালক হলেন আদ্রিয়ান মোলিনা। চলচ্চিত্রটিতে কণ্ঠ দিয়েছেন এ্যান্থনি গঞ্জালেজ, গেল গার্সিয়া বার্নাল, বেঞ্জামিন ব্র্যাট, এ্যালানা উবেক, এবং এডওয়ার্ড জেমস।
জর্জ আর্লিস

জর্জ আর্লিস (; জন্ম: অগাস্টাস জর্জ অ্যান্ড্রুজ, ১০ এপ্রিল ১৮৬৮ - ৫ ফেব্রুয়ারি ১৯৪৬) ছিলেন একজন ইংরেজ অভিনেতা, লেখক, নাট্যকার, ও চলচ্চিত্র নির্মাতা। তিনি ইংরেজ হলেও মার্কিন যুক্তরাষ্ট্রের চলচ্চিত্রে বিভিন্ন ঐতিহাসিক ব্যক্তিদের চরিত্রে কাজ করে সফলতা অর্জন করেন। তিনি "ডিসরেইলি" (১৯২৯) চলচ্চিত্রে ভিক্টোরীয় যুগের ব্রিটিশ প্রধানমন্ত্রী বেঞ্জামিন ডিসরেইলি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। তিনি অস্কার বিজয়ী প্রথম ব্রিটিশ অভিনেতা এবং অস্কার বিজয়ীদের মধ্যে সর্বাগ্রে জন্মগ্রহণকারী।
আর্লিস কয়েকটি নাটক রচনা করেছেন এবং দুটি আত্মজীবনী লিখেছেন, সেগুলো হল "আপ দ্য ইয়ার্স ফ্রম ব্লুমসবারি" (১৯২৭) ও "মাই টেন ইয়ার্স ইন দ্য স্টুডিওজ" (১৯৪০)। চলচ্চিত্রে অবদানের স্বীকৃতি হিসেবে হলিউড ওয়াক অব ফেমে তার নামাঙ্কিত তারকা খচিত করা হয়।
আর্লিস ১৮৬৮ সালের ১০ই এপ্রিল লন্ডনে জন্মগ্রহণ করেন এবং তার বাপ্তিস্ম পরবর্তী নাম রাখা হয় অগাস্টাস জর্জ অ্যান্ড্রুজ, কিন্তু বিভিন্ন তালিকায় তার নাম জর্জ অগাস্টার অ্যান্ড্রুজ হিসেবে লিপিবদ্ধ করা হয়েছে। তার পিতা উইলিয়াম জোসেফ আর্লিস অ্যান্ড্রুজ প্রকাশনা ব্যবসায়ের সাথে জড়িত ছিলেন। আর্লিস হারোতে পড়াশোনা করেন এবং তার পিতার প্রকাশনা অফিসে কাজ শুরু করেন, কিন্তু ১৮ বছর বয়সে তিনি মঞ্চে অভিনয়ের উদ্দেশ্যে এই কাজ ত্যাগ করেন। তিনি ১৮৮৭ সালে ব্রিটিশ প্রদেশে মঞ্চে অভিনয়ের মধ্য দিয়ে তার অভিনয় জীবন শুরু করেন। ১৯০০ সালের মধ্যে তিনি লন্ডনের ওয়েস্ট এন্ড মঞ্চে পার্শ্ব ভূমিকায় অভিনয় শুরু করেন। তিনি ১৯০১ সালে মিসেস প্যাট্রিক ক্যামবেলের দলের সাথে মার্কিন যুক্তরাষ্ট্র সফরে যান। এই সফরের সময়টুকু মার্কিন যুক্তরাষ্ট্রে কাটানোর উদ্দেশ্য নিয়ে গেলেও তিনি ২০ বছর সেখানে রয়ে যান এবং ১৯০৮ সালে "দ্য ডেভিল"-এ শ্রেষ্ঠাংশে অভিনয় করেন। প্রযোজক জর্জ টাইলার ১৯১১ সালে লুই নাপোলিয়ন পার্কারকে শুধু তাকেই কেন্দ্র করে একটি নাটক লিখতে আহ্বান জানান, এবং আর্লিস "ডিসরেইলি" নামক এই নাটকটি নিয়ে পাঁচ বছর বিভিন্ন স্থানে সফরে যান এবং উনবিংশ শতাব্দীর ব্রিটিশ প্রধানমন্ত্রী বেঞ্জামিন ডিসরেইলির সাথে তার মিল ছিল।
আয়শা আখতার

আয়শা আখতার একজন বাংলাদেশী চলচ্চিত্র অভিনেত্রী। ১৯৮২ সালে মুক্তিপ্রাপ্ত রজনীগন্ধা চলচ্চিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।
ফিলিপি সেন্ডল্যার

ফিলিপি সেন্ডল্যার (জন্ম ১০ ফেব্রুয়ারি ১৯৯৭) হলেন একজন ডাচ্ পেশাদার ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটি-এর হয়ে, একজন সেন্ট্রে ব্যাক হিসেবে খেলে থাকেন।
জন্ম, নেদারল্যান্ডসের রাজধানী আমস্টারডাম শহরে, স্যান্ডল্যার ২০১৬-১৭ মৌসুমে ডাচ্ ফুটবল ক্লাব পিইসি জিওলে-এ খেলার মধ্য দিয়ে তার জেষ্ঠ খেলোয়াড়ী জীবন শুরু করেন, যদিও তিনি পূর্বে জনপ্রিয় ডাচ্ ফুটবল ক্লাব এজাক্স-এ তার কিশোরকালীন সময়ে খেলেছেন। 
২০১৮ সালের জানুয়ারী মাসে ঘোষণা করা হয় যে, সেন্ডল্যার তার ক্লাব পিইসি জিওলে ত্যাগ করবেন এবং একই বছরের গ্রীষ্মে ইংলিশ ক্লাব ম্যানচেস্টার সিটি'তে স্থানান্তর ফি হিসাবে বিভিন্ন সংবাদ মাধ্যমের তথ্য অনুযায়ী ২.৫ মিলিয়ন এবং ৩ মিলিয়ন ইউরোর (€ ইউরো) মাঝামাঝি অর্থের বিনিময়ে যোগ দেবেন। ২০১৮ সালের ৩১শে জুলাই পুরো স্থানান্তর প্রক্রিয়াটি সম্পন্ন হয়। সেন্ডল্যার, তার পূর্বের ক্লাব এজাক্স-এর সতীর্থ আব্দেলহাক নওরি-এর প্রতি সমর্থনসূচক ক্লাবটিকে তার জার্সি নাম্বর ৩৪ দিতে অনুরোধ করেন, যিনি ম্যাচ চলাকালে হটাৎ মাঠে পরেগিয়েছীলেন এবং তার মস্তিষ্কের ক্ষতিজনিত সমস্যায় ভোগেন, পরবর্তীতে তার খেলোয়াড়ী জীবনের অবসান ঘটে। 
সেন্ডল্যার তার নতুন ক্লাব সিটির হয়ে ২০১৯ সালের ৬ই জানুয়ারী অভিষিক্ত হন, এফএ কাপ-এর খেলায় রটেনহাম ইউনাইটেড-এর বিপক্ষে ৭-০ গোলে জয় পাওয়া ম্যাচে তিনি বদলি খেলোয়াড় হিসেবে মাঠে নামেন।
সেন্ডল্যার, নেদারল্যান্ডসের অনূর্ধ্ব-২০-এর দলের হয়ে প্রতিনিধিত্ব করেছেন।
লেহরি জেলা

লেহরি জেলা পাকিস্তানের বেলুচিস্তান প্রদেশের ৩১তম জেলা ছিল। সিবি ও কচি জেলার অংশ হিসেবে জেলাটি ২০১৩ সালের মে মাসে গঠন করা হয়েছিল। অধিকাংশ লোকজন ডোমকি, সিয়াল ও জামোট উপজাতি থেকে এই জেলায় বসবাস করে থাকেন। ২০১৮ সালের জানুয়ারিতে; বেলুচিস্তানের মন্ত্রিপরিষদ লেহরি জেলাকে অপসারণের সিদ্ধান্ত গ্রহণ করে সিবি জেলাতে সংযুক্ত করা হবে বলে ঘোষণা করে।.
লেহরি জেলা নিম্নলিখিত তহসিল নিয়ে গঠিত হয়েছিল:
সোহবাতপুর জেলা

সোহবাতপুর জেলা পাকিস্তানের বেলুচিস্তান প্রদেশে অবস্থিত একটি জেলা। এটি জাফরাবাদ জেলার অংশ হিসেবে ২০১৩ সালের মে তারিখে গঠন করা হয়েছিল।
জেলাটির জনসংখ্যা ২০০,০০০ এর বেশি। সোহবাতপুর জেলা নিম্নলিখিত তহসিল নিয়ে গঠিত হয়েছে: 
ভৌগোলিক অবস্থান অনুযায়ী জেলাটি বেলুচিস্তানে নসিরাবাদ, জাফরাবাদ ও ডেরা বুগতি এলাকা এবং সিন্ধু জ্যাকোবাবাদ ও কাশমোর জেলার সীমানা নিয়ে গঠিত হয়েছে। এখানে ৮টি পুলিশ স্টেশন রয়েছে।
চাগাই জেলা

চাগাই জেলা (এছাড়াও চাগি নামেও ডাকা হয়ে থাকে) (), পাকিস্তানের বৃহত্তম জেলা এবং পাকিস্তানের বেলুচিস্তান প্রদেশের উত্তর পশ্চিমে অঞ্চলে অবস্থিত একটি জেলা।
১৯৯৮ সালের আদমশুমারি হিসাব অনুযায়ী, দালবাদিন এবং তাফতান উপবিভাগের মোট জনসংখ্যা ছিল ৯৩,০০০ জন এর মত। যার মধ্যে অধিকাংশই (৯৬%) বেলুচি ভাষাকে প্রথম ভাষা হিসাবে ব্যবহার করে থাকেন।
চাগাই জেলা প্রশাসনিকভাবে নিম্নোক্ত তহসিল ও ইউনিয়ন পরিষদে বিভক্ত:
কিল্লা আব্দুল্লাহ জেলা

কিল্লা আব্দুল্লাহ অথবা কিলা আব্দুল্লাহ অথবা আব্দুল্লাহ কিল্লা () পাকিস্তানের বেলুচিস্তান প্রদেশের উত্তর পশ্চিমে অবস্থিত একটি অন্যতম জেলা। কিল্লা আবদুল্লাহকে পিশিন জেলা থেকে আলাদা করা হয় এবং ১৯৯৩ সালের জুনে একটি নতুন জেলা হিসেবে গঠন করা হয়।
২০১২ সালের আদমশুমারীর হিসাব অনুযায়ী কিল্লা আব্দুল্লাহ জেলার জনসংখ্যা ছিল প্রায় ১২০,০০০ এর বেশি সংখ্যক, যেখানে পশতুন হচ্ছে বিশাল সংখ্যাগরিষ্ঠ সম্প্রদায়। এই অঞ্চলের প্রায় ৯৯.৫% মানুষই মুসলমান সম্প্রদায়ের। পশতু জনসংখ্যার প্রায় ৯৭.৫% মাতৃভাষা হিসেবে ব্যবহার করে থাকে।
জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:
টম উইলকিনসন

টমাস জেফ্রি "টম" উইলকিনসন, ওবিই (; জন্ম: ৫ ফেব্রুয়ারি ১৯৪৮) হলেন একজন ইংরেজ অভিনেতা। তিনি দুটি একাডেমি পুরস্কারের মনোনয়ন লাভ করেছেন, প্রথমটি "ইন দ্য বেডরুম" (২০০১) চলচ্চিত্রে অভিনয় করে শ্রেষ্ঠ অভিনেতা বিভাগে এবং দ্বিতীয়টি "মাইকেল ক্লেটন" (২০০৭) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে। এছাড়া তার অভিনীত উল্লেখযোগ্য চলচ্চিত্রগুলো হল "দ্য ফুল মন্টি" (১৯৯৭), "শেকসপিয়ার ইন লাভ" (১৯৯৮), "সেপারেট লাইজ" (২০০৫), ও "দ্য বেস্ট এক্সোটিক ম্যারিগোল্ড হোটেল" (২০১২)।
তিনি "জন অ্যাডামস" মিনি ধারাবাহিকে বেঞ্জামিন ফ্রাঙ্কলিন চরিত্রে অভিনয় করে ২০০৯ সালে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং প্রাইমটাইম এমি পুরস্কার অর্জন করেছেন। টেলিভিশনে তার অন্যান্য উল্লেখযোগ্য কাজ হল "নরমাল", "রিকাউন্ট" ও "আ নাম্বার"।
উইলকিনসন ১৯৪৮ সালের ৫ই ফেব্রুয়ারি ইংল্যান্ডের ওয়েস্ট রাইডিং অব ইয়র্কশায়ারের হোয়ার্ফেডেলে জন্মগ্রহণ করেন। তার পিতা টমাস উইলকিনসন একজন কৃষক এবং মাতা মার্জরি। চার বছরে বয়সে তিনি সপরিবারে কানাডা চলে যান। সেখানে পাঁচ বছর থাকার পর পুনরায় যুক্তরাজ্যে ফিরে আসেন ও কর্নওয়েলে বসবাস শুরু করেন। তিনি কেন্ট বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি টিটুয়েন্টিফোর ড্রামা সোসাইটির (তৎকালীন ইউকেসিডি) সদস্য ছিলেন। পরবর্তী কালে তিনি রয়্যাল একাডেমি অব ড্রামাটিক আর্টে অধ্যয়ন করেন।
উইলকিনসন ১৯৯৮ সালে অভিনেত্রী ডায়ানা হার্ডক্যাসলের সাথে বিবাহ বন্ধনে আবদ্ধ হন। এই দম্পতির দুই কন্যা রয়েছে, তারা হলেন অ্যালিস ও মলি। উইলকিনসন সপরিবারে উত্তর লন্ডনে বসবাস করেন।
নরেন্দ্রপুর রেলওয়ে স্টেশন

নরেন্দ্রপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নরেন্দ্রপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নরেন্দ্রপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরের দক্ষিণ প্রান্তে অবস্থিত। এই রেলওয়ে স্টেশনটি নরেন্দ্রপুর ও তার পার্শ্ববর্তী এলাকাগুলিতে রেল পরিষেবা প্রদান করে।
নরেন্দ্রপুর রেলওয়ে স্টেশনের অবস্থান হল । এর গড় উচ্চতা হল ।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নরেন্দ্রপুর পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে নরেন্দ্রপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
জেনিফার জেসন লেই

জেনিফার জেসন লেই (; জন্ম: জেনিফার লেই মোরো, ৫ ফেব্রুয়ারি ১৯৬২) হলেন একজন মার্কিন অভিনেত্রী, পরিচালক ও চিত্রনাট্যকার। তিনি ১৯৭০-এর দশকে টেলিভিশনে অভিনয়ের মধ্য দিয়ে তার কর্মজীবন শুরু করেন। "ফাস্ট টাইমস অ্যাট রিজমন্ট হাই" (১৯৮২) চলচ্চিত্রে স্টেসি হ্যামিলটন চরিত্রে অভিনয় দিয়ে তিনি পরিচিতি লাভ করেন। তিনি "মায়ামি ব্লুজ" (১৯৯০), "লাস্ট এক্সিট টু ব্রুকলিন" (১৯৯০), "ব্যাকড্রাফট" (১৯৯১), "সিঙ্গল হোয়াইট ফিমেল" (১৯৯২) ও "শর্ট কাটস" (১৯৯৩) ছবিতে অভিনয় করে সমাদৃত হন।
লেই "মিসেস পার্কার অ্যান্ড দ্য ভিসিয়াস সার্কেল" (১৯৯৪)-এ ডরোথি পার্কার চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন। ১৯৯৫ সালে তিনি তার মা বারবারা টার্নারের লেখা "জর্জিয়া" চলচ্চিত্রে অভিনয় করেন। ২০০১ সালে তিনি "দ্য অ্যানিভার্সারি পার্টি" চলচ্চিত্র রচনা ও অ্যালান কামিং-এর সাথে যৌথভাবে পরিচালনা করেন। লেই অপরাধমূলক নাট্যধর্মী "রোড টু পার্ডিশন" (২০০২) ও হাস্যরসাত্মক "মার্গো অ্যাট দ্য ওয়েডিং" (২০০৭) ছবিতে এবং শোটাইম চ্যানেলের হাস্যরসাত্মক নাট্যধর্মী ধারাবাহিক "উইডস"-এ জিল প্রাইস-গ্রে চরিত্রে অভিনয় করেন। ২০১৫ সালে তিনি চার্লি কফম্যানের "আনোমালিসা"-এ লিসা চরিত্রে কণ্ঠ প্রদান করে সমাদৃত হন এবং কোয়েন্টিন টারান্টিনোর "দ্য হেটফুল এইট" চলচ্চিত্রে ডেইজি ডোমার্গ চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।
অফ-ব্রডওয়ে মঞ্চে তিনি মাইক লেইয়ের "অ্যাবিগেল্‌স পার্টি" মঞ্চনাটকে অভিনয় করে ড্রামা ডেস্ক পুরস্কারের মনোনয়ন লাভ করেন। ১৯৯৮ সালে "কাবারে" নাটক দিয়ে তার ব্রডওয়ে মঞ্চে অভিষেক হয়।
লেই ১৯৬২ সালের ৫ই ফেব্রুয়ারি ক্যালিফোর্নিয়া অঙ্গরাজ্যের হলিউডে জন্মগ্রহণ করেন। তার পিতা ভিক মরো (জন্ম ভিক্টর মরোজফ) একজন অভিনেতা এবং তার মাতা বারবারা টার্নার চিত্রনাট্যকার ছিলেন। তার দুই বছর বয়সে তার পিতামাতার বিবাহবিচ্ছেদ ঘটে। লেইয়ের জন্মনাম ছিল জেনিফার লেই মরো। তিনি অভিনয় জীবনের শুরুতে তার নামের শেষাংশ পরিবর্তন করেন এবং তাদের পারিবারিক বন্ধু অভিনেতা জেসন রবার্ডসের সম্মানার্থে তার নামের মধ্যাংশ "জেসন" রাখেন। লেইয়ের পিতামাতা দুজনেই ইহুদি ছিলেন এবং তার পিতার পরিবার রাশিয়া এবং মাতার পরিবার অস্ট্রিয়া থেকে মার্কিন যুক্তরাষ্ট্রে এসেছিল।
লেই ২০০১ সালে ব্রডওয়ে মঞ্চে "প্রুফ" নাটকে অভিনয়কালে স্বাধীন চলচ্চিত্র রচয়িতা-পরিচালক নোয়া বাউমব্যাকের সাথে পরিচিত হন। তারা ২০০৫ সালের ২রা সেপ্টেম্বর বিবাহবন্ধনে আবদ্ধ হন। তাদের পুত্র ২০১০ সালের ১৭ই মার্চ জন্মগ্রহণ করেন। লেই দুজনের মধ্যে সাদৃশতার ভিন্নতার জন্য ২০১০ সালের ১৫ই নভেম্বর লস অ্যাঞ্জেলেসে বাউমব্যাকের বিরুদ্ধে বিবাহবিচ্ছেদের মামলা করেন। তিনি বৈবাহিক ভরণপোষণ এবং বাউমব্যাকের জন্য পুত্রের সাথে সাক্ষাৎসহ পুত্রের জন্য প্রাথমিক তত্ত্বাবধানের ভার নেওয়ার অধিকার চান। ২০১৩ সালের তাদের বিবাহবিচ্ছেদ চূড়ান্ত হয়।
লরা লিনি

লরা লেগেট লিনি (; জন্ম: ৫ ফেব্রুয়ারি ১৯৬৪) হলেন একজন মার্কিন অভিনেত্রী ও গায়িকা। অভিনয় জীবনে তিনি তিনটি গোল্ডেন গ্লোব পুরস্কার ও চারটি প্রাইমটাইম এমি পুরস্কার অর্জন করেছেন এবং তিনটি একাডেমি পুরস্কার ও চারটি টনি পুরস্কারের মনোনয়ন লাভ করেছেন।
১৯৯০ সালে লিনির ব্রডওয়ে মঞ্চে অভিষেক হয় এবং তিনি ২০০২ সালে "দ্য ক্রুসিবল" নাটকের পুনরুজ্জীবিত মঞ্চায়নে, ২০০৪ সালে "সাইট আনসিন" ও ২০১০ সালে "টাইম স্ট্যান্ডস স্টিল" নাটকের মূল ব্রডওয়ে মঞ্চায়নে, ২০১৭ সালে "দ্য লিটল ফক্সেস" নাটকের পুনরুজ্জীবিত মঞ্চায়নে অভিনয় করে চারটি টনি পুরস্কারের মনোনয়ন লাভ করেন। টেলিভিশনে তিনি "ওয়াইল্ড আইরিস" (২০০১) টেলিভিশন চলচ্চিত্রে অভিনয় করে তার প্রথম প্রাইমটাইম এমি পুরস্কার অর্জন করেন। তিনি সিটকম "ফ্রেজিয়ার"-এ অভিনয় করে এবং মিনি ধারাবাহিক "জন অ্যাডামস"-এ অভিনয় করে আরও দুটি এমি পুরস্কার অর্জন করেন। ২০১০ থেকে ২০১৩ সাল পর্যন্ত তিনি শোটাইম চ্যানেলের ধারাবাহিক "দ্য বিগ সি"-এ অভিনয় করেন এবং তার চতুর্থ এমি পুরস্কার অর্জন করেন। তিনি বর্তমানে নেটফ্লিক্সের "ওজার্ক" ধারাবাহিকে অভিনয় করছেন।
লিনি "লরেঞ্জোস অয়েল" চলচ্চিত্র দিয়ে বড় পর্দায় আত্মপ্রকাশ করেন। তিনি "ইউ ক্যান কাউন্ট অন মি" (২০০০), "কিনসি" (২০০৪) ও "দ্য স্যাভেজেস" (২০০৭) চলচ্চিত্রে অভিনয় করে তিনটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "প্রাইমাল ফিয়ার" (১৯৯৬), "দ্য ট্রুম্যান শো" (১৯৯৮), "মিস্টিক রিভার" (২০০৩), "লাভ অ্যাকচুয়ালি" (২০০৩), "দ্য স্কুইড অ্যান্ড দ্য হোয়েল" (২০০৫), "দ্য ন্যানি ডায়েরিজ" (২০০৭), "সালি" (২০১৬) ও "টিনেজ মিউট্যান্ট নিনজা টার্টলস: আউট অব দ্য শ্যাডোস" (২০১৬)।
লিনি ১৯৬৪ সালের ৫ই ফেব্রুয়ারি ম্যানহাটনে জন্মগ্রহণ করেন। তার মাতা মিরিয়াম অ্যান্ডারসন "অ্যান" পার্স (বিবাহপূর্ব লেগেট) মেমোরিয়াল স্লোয়ান কেটারিং ক্যানসার সেন্টারের সেবিকা ছিলেন এবং পিতা চতুর্থ রুমুলুস জাকারিয়া লিনি (১৯৩০-২০১১) একজন নাট্যকার ও অধ্যাপক ছিলেন। লিনির প্র-প্র-পিতামহ রুমুলুস জাকারিয়া লিনি মার্কিন যুক্তরাষ্ট্রের রিপাবলিকান কংগ্রেসম্যান ছিলেন। তার পিতার দ্বিতীয় বিবাহের পক্ষ থেকে তার সুজান নামে এক বৈমাত্রেয় বোন রয়েছে।
বারবারা হার্শি

বারবারা হার্শি (; জন্ম: বারবারা লিন হের্ৎস্টাইন, ৫ ফেব্রুয়ারি ১৯৪৮) হলেন একজন মার্কিন অভিনেত্রী। পঞ্চাশ বছরের অধিক সময়ের কর্মজীবনে তিনি পশ্চিমা ধারা, ভীতিপ্রদ ও হাস্যরসাত্মক-সহ বিভিন্ন ধারার টেলিভিশন ও চলচ্চিত্রে বিভিন্ন ধরনের চরিত্রে অভিনয় করেছেন। ১৯৬৫ সালে ১৭ বছর বয়সে তিনি অভিনয় জীবন শুরু করলেও তিনি ১৯৮০-এর দশকে এসে ব্যাপক খ্যাতি অর্জন করেন। সে সময়ে "শিকাগো ট্রিবিউন" তাকে "আমেরিকার চমৎকার অভিনেত্রীদের একজন" বলে উল্লেখ করে।
হার্শি "আ কিলিং ইন আ স্মল টাউন" (১৯৯০)-এ অভিনয় করে সীমিত ধারাবাহিক বা চলচ্চিত্রে সেরা অভিনেত্রী বিভাগে প্রাইমটাইম এমি পুরস্কার ও গোল্ডেন গ্লোব পুরস্কার অর্জন করেন। তিনি "শাই পিপল" (১৯৮৭) ও "আ ওয়ার্ল্ড অ্যাপার্ট" (১৯৮৮) চলচ্চিত্রে অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। এছাড়া "দ্য লাস্ট টেম্পটেশন অব ক্রাইস্ট" (১৯৮৮) চলচ্চিত্রে ম্যারি ম্যাগডেলেন ও "দ্য পোর্ট্রেট অব আ লেডি" (১৯৯৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি গোল্ডেন গ্লোব পুরস্কারের মনোনয়ন লাভ করেন এবং দ্বিতীয়োক্ত চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উডি অ্যালেনের "হ্যানা অ্যান্ড হার সিস্টার্স" (১৯৮৬) ও ড্যারেন আরোনোফস্কির "ব্ল্যাক সোয়ান" (২০১০) চলচ্চিত্রে অভিনয় করে দুবার শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
তার কর্মজীবনের শুরুতে তিনি হিপি হিসেবে খ্যাতি অর্জন করেন এবং তার ব্যক্তিগত জীবন ও অভিনয়ের লক্ষ্যের মধ্যে দ্বন্দ্বের সম্মুখীন হন। অভিনেতা ডেভিড ক্যারাডিনের সাথে তার ছয় বছরের সম্পর্ক থাকাকালীন তার কর্মজীবনে পড়তি দেখা যায়। ক্যারাডিনের সাথে তার এক সন্তানও রয়েছে। তিনি তার মঞ্চনাম পরিবর্তন করে "বারবারা সিগাল" রেখেও নিরীক্ষা করেন। এই সময়ে তার ব্যক্তিগত জীবন খুব বেশি প্রচারিত হয় এবং তা নিয়ে উপহাস করা হয়। ক্যারাডিনের সাথে তার সম্পর্কের বিচ্ছেদ ঘটার পূর্ব পর্যন্ত এবং তার মঞ্চনাম পুনরায় হার্শিতে পরিবর্তন করা পর্যন্ত তিনি অভিনয় জীবনে সুপ্রতিষ্ঠিত হতে পারেননি। ১৯৯০ সাল থেকে তিনি তার ব্যক্তিগত জীবন গোপন রাখতে শুরু করেন।
বারবারা লিন হের্ৎস্টাইন ১৯৪৮ সালের ৫ই ফেব্রুয়ারি ক্যালিফোর্নিয়ার লস অ্যাঞ্জেলেসের হলিউডে জন্মগ্রহণ করেন। তার পিতা আর্নল্ড নাথান হের্ৎস্টাইন একজন ঘোড়-দৌড় সম্পাদকীয় লেখক এবং মাতা মেলরোজ (কুমারী নাম: মুর)। তার পিতামহ ও পিতামহী হাঙ্গেরি ও রাশিয়া থেকে মার্কিন যুক্তরাষ্ট্রে অভিবাসিত ইহুদি। তার মা আর্কানসাসের বাসিন্দা এবং স্কটস-আইরিশ বংশোদ্ভূত প্রেসবাইটেরিয়ান।
মাইকেল শিন

মাইকেল ক্রিস্টোফার শিন, ওবিই (; জন্ম: ৫ ফেব্রুয়ারি ১৯৬৯) হলেন একজন ওয়েলসীয় অভিনেতা। লন্ডনের রয়্যাল একাডেমি অব ড্রামাটিক আর্ট থেকে প্রশিক্ষণ গ্রহণ করে তিনি ১৯৯০-এর দশক জুড়ে মঞ্চে অভিনয় করেন। এই সময়ে মঞ্চে তার উল্লেখযোগ্য কাজগুলো হল "রোমিও অ্যান্ড জুলিয়েট" (১৯৯২), "ডোন্ট ফুল উইথ লাভ" (১৯৯৩), "পিয়ার জাইন্ট" (১৯৯৪), "দ্য সিগাল" (১৯৯৫), "দ্য হোমকামিং" (১৯৯৭), এবং "ফিফথ হেনরি" (১৯৯৭)। ১৯৯৮ সালে ওল্ড ভিসে "আমাডেয়ুস" ও ১৯৯৯ সালে ন্যাশনাল থিয়েটারে "লুক ব্যাক ইন অ্যাঙ্গার" এবং ২০০৩ সালে ডনমার ওয়্যারহাউজে "কালিগুলা" মঞ্চনাটকে অভিনয় করে তিনি তিনটি লরন্স অলিভিয়ে পুরস্কারের মনোনয়ন লাভ করেন
২০০০-এর দশকে তিনি চলচ্চিত্রে অভিনয় করে খ্যাতি অর্জন করেন, বিশেষ করে জীবনীমূলক চলচ্চিত্রে কাজ করে। তিনি ব্রিটিশ রাজনীতিবিদ টনি ব্লেয়ার চরিত্রে পিটার মরগান রচিত ত্রয়ী চলচ্চিত্র - টেলিভিশন চলচ্চিত্র "দ্য ডিল" (২০০৩), চলচ্চিত্র "দ্য কুইন" (২০০৬) ও "দ্য স্পেশাল রিলেশনশিপ" (২০১০)-এ অভিনয় করেন। তিনি "দ্য ডিল"-এ অভিনয়ের জন্য টিভি চলচ্চিত্রে সেরা অভিনেতা বিভাগে প্রাইমটাইম এমি পুরস্কার এবং "দ্য কুইন"-এ অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। ২০১৩ সালে তিনি শোটাইম চ্যানেলের ধারাবাহিক "মাস্টার্স অব সেক্স"-এ অভিনয় করে নাট্যধর্মী টিভি ধারাবাহিকে সেরা অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
নোয়াখালী জেলার শিক্ষাপ্রতিষ্ঠানের তালিকা

নোয়াখালী জেলার সাক্ষরতার হার ৯৫.৫২%। এ জেলায় রয়েছে:
বিজ্ঞান ও প্রযুক্তি বিশ্ববিদ্যালয়: ১টি
মেডিকেল কলেজ: ১টি (সরকারি)
মেডিকেল ট্রেনিং স্কুল: ৫টি (১টি সরকারি)
নার্সিং কলেজ: ৩টি (১টি সরকারি)
আইন কলেজ: ২টি (সরকারি)
টিচার্স ট্রেনিং ইনস্টিটিউট:২টি (১টি সরকারি)
টেক্সটাইল ইঞ্জিনিয়ারিং কলেজ: ১টি (সরকারি)
পলিটেকনিক ইনস্টিটিউট: ১টি(বেসরকারি)
পলিটেকনিক ইনস্টিটিউট: ১টি(বেসরকারি)
কলেজ: ৩৫টি (৮টি সরকারি)
মাদ্রাসা: ১৬১টি
মাধ্যমিক বিদ্যালয়: ২৮৯টি (১২টি সরকারি)
কারিগরি শিক্ষা প্রতিষ্ঠান: ৫টি
কৃষি প্রশিক্ষণ কেন্দ্র: ২টি
প্রাথমিক বিদ্যালয়: ১২৪৩টি
বাংলাদেশের নোয়াখালী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
আরিফ হোসেন মুন

আরিফ হোসেন মুন (জন্ম: ৫ জুন ১৯৭৩; আরিফ হোসেন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়, ক্রীড়া সংগঠক, রাজনীতিবিদ ও ব্যবসায়ী। আরিফ তার খেলোয়াড়ি জীবনের অধিকাংশ সময় বাংলাদেশের হয়ে একজন রক্ষণভাগের খেলোয়াড় হিসেবে খেলেছেন। তিনি বর্তমানে নীলফামারীর ক্রীড়া সংস্থার সাধারণ সম্পাদকের দায়িত্ব পালন করছেন, যেখানে তিনি তৃণমুল পর্যায়ে ফুটবলের উন্নয়নে কাজ করছেন। এরপূর্বে তিনি নীলফামারী জেলা ফুটবল ফেডারেশনের সভাপতি ও জেলা ক্রীড়া সংস্থার সাধারণ সম্পাদকের দায়িত্ব পালন করেছেন।
আরিফ ১৯৯৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন।
আরিফ হোসেন মুন ১৯৭৩ সালের ৫ই জুন তারিখে বাংলাদেশের নীলফামারীর (তৎকালীন রংপুর) ডোমার উপজেলার চিকনমাটিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মোহাম্মদ আনোয়ার হোসেন, যিনি একজন সুনামধন্য আইনজীবী ও রাজনীতিবিদ ছিলেন। এছাড়াও তার পিতা বাংলাদেশ আওয়ামী লীগের নীলফামারী জেলা শাখার সভাপতি ছিলেন।
১৯৯৩ সালের ১১ই এপ্রিল তারিখে, মাত্র ১৯ বছর ১০ মাস ৭ দিন বয়সে, আরিফ জাপানের বিরুদ্ধে ১৯৯৪ ফিফা বিশ্বকাপ বাছাইপর্বের প্রথম পর্বের গ্রুপ এফ-এর ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৮–০ গোলের ব্যবধানে পরাজিত হয়েছিল।
১৯৯৩ সালের ৭ই মে তারিখে আরিফ ১৯ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাখতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১ বছরের কম সময়ের খেলোয়াড়ি জীবনে তিনি সর্বমোট ৪ ম্যাচে অংশগ্রহণ করেছিলেন।
খেলোয়াড়ি জীবনের ইতি টানার পর ২০১২ সালে তিনি বাংলাদেশ ফুটবল ফেডারেশনের কার্যনির্বাহী পরিষদের সদস্য নির্বাচিত হয়েছিলেন। ২০১৮ সালে এশিয়ান ফুটবল কনফেডারেশনের অর্থায়নে ১৬ কোটি টাকা ব্যয়ে নীলফামারী জেলা স্টেডিয়ামের (বর্তমান শেখ কামাল স্টেডিয়াম) উন্নয়নে তিনি ব্যাপক ভূমিকা পালন করেন। অন্যদিকে, রাজনৈতিক অঙ্গনে তিনি বাংলাদেশ আওয়ামী লীগের সাথে জড়িত রয়েছেন। তিনি আওয়ামী লীগ নীলফামারী জেলার শাখার যুগ্ম সাধারণ সম্পাদকের দায়িত্ব পালন করেছেন।
আন্তঃহ্যালোজেন যৌগ

আন্তঃহ্যালোজেন যৌগ দুটি হ্যালোজেন মৌলের পারস্পরিক বিক্রিয়ার দ্বারা গঠিত হয়। যেমন:FeBr,IF ইত্যাদি। সাধারণতঃ তিন বা ততোধিক হ্যালোজেন মৌল দ্বারা গঠিত কোনো আন্তঃহ্যালোজেন পাওয়া যায় না, যদিও কিছু সূত্র দাবী করে যে এবং যৌগের অস্তিত্ব আছে, এবং তত্ত্বগতভাবে বলা যায় যে প্রকৃতির যৌগ সুস্থিত।
আন্তঃহ্যালোজেন যৌগগুলির গঠনের ভিত্তিতে এদের চার ভাগে ভাগ করা হয়:
১.XX',২.XX',৩.XX',৪.XX'
1. আন্তঃহ্যালোজেন যৌগগুলি নির্জল বা অজলীয় দ্রাবক হিসাবে ব্যবহৃত হয়।
2.ClF,BrF প্রভৃতি যৌগগুলি ভালো ফ্লুরিনেটিং বিকারক।যেমন:
U(s)+3ClF(l)→UF(g)+3ClF(g)
3.চর্বি ও তেল-এর আয়োডিন সংখ্যা নির্ণয় করতে ICl ব্যবহার করা হয়।
নুশকি জেলা

নুশকি জেলা () পাকিস্তানের বেলুচিস্তান প্রদেশে অবস্থিত একটি জেলা। নুশকি জেলার প্রশাসন ১৮৯৬ সালে ভারত সরকারের কর্তৃক কালাত খানের কাছ থেকে গ্রহণ করা হয় এবং ১৮৯৯ সালে একটি চিরস্থায়ী বন্দোবস্ত হিসেবে তার কাছ থেকে ভাড়া দেওয়া হয়েছিল।
নুশকি জেলা প্রশাসনিকভাবে নিম্নোক্ত তহসিলগুলিতে নিয়ে গঠিত হয়েছে: 
১৯৯৮ সালের আদমশুমারী অনুযায়ী নুশকি (তখন চাগাই জেলার একটি উপবিভাগ ছিল) মোট জনসংখ্যা ছিল প্রায় ৯৮,০০০ জন এর মত। ১৯৯৮ সালের আদমশুমারির পরিসংখ্যান অনুসারে, জনসংখ্যার প্রায় ৯২% জনগোষ্ঠী তাদের মাতৃভাষা হিসেবে বেলুচি ভাষায় কথা বলে থাকে, এছাড়াও অন্যান্য ৪.৮% পশতু ভাষায় কথা বলে থাকে। নিম্নলিখিত উপজাতিগুলি জেলাটিতে বসবাস করে থাকেন:
রাণীগঞ্জ বিধানসভা কেন্দ্র

রাণীগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৮ নং রানীগঞ্জ বিধানসভা কেন্দ্রটি রাণীগঞ্জ পৌরসভা এবং অণ্ডাল সমষ্টি উন্নয়ন ব্লক এর অন্তর্গত।
রাণীগঞ্জ বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 
২০০৬ সালের বিধানসভা নির্বাচনে, সিপিআই (এম) এর হারাধন ঝা রানীগঞ্জ কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের জীতেন্দ্র তিওয়ারিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬, ১৯৯১ এবং ১৯৮৭ সালে সিপিআই (এম) এর বনসা গোপাল চৌধুরী কংগ্রেসের শম্পা সরকারকে, সেনাপতি মণ্ডলকে, শঙ্কর দত্তকে এবং কল্যাণী বিশ্বাসকে সকলকে পরাজিত করেন। ১৯৮২ এবং ১৯৭৭ সালে সিপিআই (এম) এর হারাধন রায় কংগ্রেসের হরে কৃষ্ণ গোস্বামীকে এবং সরোজক্ষয় মুখার্জী উভয়কেই পরাজিত করেন।
সিপিআই (এম) এর হারাধন রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। সিপিআই এর লক্ষন বাগদী ১৯৬২ সালে জয়ী হন। ১৯৫৭ সালে এই কেন্দ্রটি অণ্ডাল কেন্দ্র ছিল। কংগ্রেসের ধাওয়াধারী মণ্ডল এবং আনন্দ গোপাল মুখোপাধ্যায় উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের বঙ্কু বিহারী মণ্ডল রানীগঞ্জ বিধানসভা কেন্দ্র থেকে জয়ী হন।
সংখ্যাগত ধর্ম

সংখ্যাগত ধর্ম বা কলিগেটিভ প্রপার্টিস হলো যে সব ধর্ম পরস্পর গানিতিকভাবে সম্পর্কযুক্ত এবং এর ফলে কোনো সিস্টেমে একই সঙ্গে বিরাজ করে এবং অবস্থার পরিবর্তনে একই সাথে পরিবর্তিত হয় এবং পদার্থের অণুর সংখ্যার উপর নির্ভর করে তাদের সংখ্যাগত ধর্ম বা সমাবর্তী ধর্ম বলে। অন্যভাবে বলা যায়,দ্রবণের যেসব ধর্ম দ্রবণে উপস্থিত দ্রাব কণার প্রকৃতির উপর নির্ভর না করে কেবলমাত্র দ্রাব কণার সংখ্যার উপর নির্ভর করে তাদের সহগামী বা সংখ্যাগত ধর্ম বলে।
একটি প্রদত্ত দ্রাবক-দ্রাবক ভর অনুপাতের জন্য, সমস্ত সংখ্যাগত বা সমাবর্তী বৈশিষ্ট্যগুলি যৌগিক ভরকে দ্রবীভূত করতে বিপরীত অনুপাতযুক্ত। সংখ্যাগত বা সমাবর্তী বৈশিষ্ট্যগুলির মধ্যে রয়েছে: 
কোনো দ্রবণ নিম্নলিখিত শর্তগুলি রক্ষিত হলে তবেই সংখ্যাগত বা সমাবর্তী ধর্ম-সংক্রান্ত সূত্রাবলী মেনে চলে:
১.বাষ্পচাপের অবনমন সংক্রান্ত রাউল্টের সূত্র: কোনো কঠিন,অনুদ্বায়ী,তড়িৎ-অবিশ্লেষ্য,অসংযোজিত দ্রাবের লঘু দ্রবণের বাষ্পচাপের আপেক্ষিক অবনমন দ্রবণে উপস্থিত দ্রাবের মোল ভগ্নাংশের সমান হয়।
(p'-p)/p=x
জামুরিয়া বিধানসভা কেন্দ্র

জামুরিয়া বিধানসভা কেন্দ্র ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৯ নং জামুরিয়া বিধানসভা কেন্দ্রটি জামুরিয়া পৌরসভা এবং জামুরিয়া সমষ্টি উন্নয়ন ব্লক এবং রতিবাটী গ্রাম পঞ্চায়েত রানীগঞ্জ সমষ্টি উন্নয়ন ব্লক এর অন্তর্গত।
জামুরিয়া বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 
২০০৬ সালের রাজ্য বিধানসভা নির্বাচনে, সিপিআই (এম) এর ধীরাজলাল হাজরা জামুরিয়া কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের তপন চক্রবর্তীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে সিপিআই (এম) এর পেলব কবি তৃণমূল কংগ্রেসের শিউদাশন নায়ারকে এবং কংগ্রেসের সন্তোষ অধিকারীকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর বিকাশ চৌধুরী ১৯৯১ সালে কংগ্রেসের তাপস ব্যানার্জীকে, ১৯৮৭ সালে কংগ্রেসের বিশ্বনাথ চক্রবর্তীকে, ১৯৮২ সালে আইসিএসের প্রদীপ ভট্টাচার্যকে এবং ১৯৭৭ সালে কংগ্রেসের চন্দ্র শেখরকে পরাজিত করেন।
১৯৭২ সালে কংগ্রেসের অমরেন্দ্র মণ্ডল জয়ী হন। ১৯৭১ সালে সিপিআই (এম) এর দুর্গাদাস মণ্ডল জয়ী হন। ১৯৬৯ সালে কংগ্রেসের অমরেন্দ্র মণ্ডল জয়ী হন। ১৯৬৭ সালে সমযুক্ত সোশ্যালিস্ট পার্টির তিনকড়ি মণ্ডল জয়ী হন। ১৯৬২ সালে কংগ্রেসের অমরেন্দ্র মণ্ডল জয়ী হন। ১৯৫৭ সালে প্রজা সোশ্যালিস্ট পার্টির অমরেন্দ্র মণ্ডল জয়ী হন।
এবাদত হোসেন

এবাদত হোসেন (জন্ম ৭ জানুয়ারি ১৯৯৪) একজন বাংলাদেশি ক্রিকেটার। ২০১৬-১৭ জাতীয় ক্রিকেট লিগে সিলেট বিভাগের হয়ে ২০১৬ সালের ২৫ সেপ্টেম্বরে প্রথম শ্রেণীর ক্রিকেটে তার অভিষেক ঘটে। ২০১৯ সালে আন্তর্জাতিক ক্রিকেটে তার অভিষেক ঘটে। তিনি বাংলাদেশ বিমান বাহিনীর একজন সক্রিয় সৈনিক।
এবাদতের শৈশব কেটেছে মৌলভীবাজারের বড়লেখায়। তার বাবার নাম নিজাম উদ্দিন চৌধুরী ও মাতার নাম সামিয়া বেগম চৌধুরী। ছয় ভাই-বোনের মধ্যে এবাদত দ্বিতীয়। এবাদত হোসেন চৌধুরী ২০১২ সালে বিমান বাহিনীতে সৈনিক হিসাবে যোগ দেন। সেখানেই চাকরির পাশাপাশি বিমান বাহিনীর নিয়মিত ভলিবল খেলতে শুরু করেন। ভলিবল দিয়ে ক্রীড়া জীবন শুরু করলেও, পরবর্তীতে তিনি ক্রিকেট খেলার প্রতি বেশি আগ্রহী হয়ে ওঠেন। ২০১৪ সালে সিটি ক্লাবের হয়ে ঢাকায় প্রথম বিভাগ ক্রিকেট খেলার সুযোগ পান। ২০১৬ সালে রবি "পেসার হান্ট" জেতেন এই ডান হাতি ফাস্ট বোলার। চূড়ান্ত পর্বে তার সর্বোচ্চ গতির বলটি ছিল ১৩৯.৯ কিমি/ঘণ্টা। সেখান থেকেই তিনি বাংলাদেশ ক্রিকেট বোর্ডের হাই পারফর্মেন্স ক্যাম্পে ডাক পান। ২০১৬ সালের নভেম্বরে বাংলাদেশ ক্রিকেট দলের নিউজিল্যান্ড সফরের আগে অস্ট্রেলিয়া প্রশিক্ষণের জন্য ‘শিক্ষানবিশ' হিসেবে অন্তর্ভুক্ত হন তিনি।
২০১৬ সালের ২৫ সেপ্টেম্বর, ২০১৬-১৭ জাতীয় ক্রিকেট লিগে সিলেট বিভাগের হয়ে প্রথম-শ্রেণীর ক্রিকেটে অভিষেক হয় এবাদতের।
২০১৮ সালের ৮ মে, ২০১৬-১৭ ঢাকা প্রিমিয়ার ডিভিশন ক্রিকেট লিগে মোহামেডান স্পোর্টিং ক্লাবের হয়ে লিস্ট এ ক্রিকেটে তার অভিষেক হয় এবাদতের। তার টুয়েন্টি২০-তে অভিষেক হয় ২০১৭ সালের ৬ নভেম্বরে ২০১৭-১৮ বাংলাদেশ প্রিমিয়ার লিগে রংপুর রাইডার্স-এর হয়ে।
২০১৭-১৮ বাংলাদেশ ক্রিকেট লিগে তিনি মধ্যাঞ্চল দলের হয়ে সর্বোচ্চ উইকেট শিকার করেন। এতে ৩ ম্যাচে ৬ ইনিংসে ১৩ উইকেট লাভ করেন।
২০১৮ সালের অক্টোবরে ২০১৮-১৯ বাংলাদেশ প্রিমিয়ার লিগে তিনি সিলেট সিক্সার্সের হয়ে খেলেন।
২০২০ সালের নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
২০১৯ সালের ফেব্রুয়ারিতে তিনি নিউজিল্যান্ড সফরে বাংলাদেশের টেস্ট দলে যুক্ত হন। ২০১৯ সালের ২৮ ফেব্রুয়ারি, নিউজিল্যান্ডের বিপক্ষে টেস্ট অভিষেক ঘটে এবাদত হোসেনের এবং তার প্রথম টেস্ট উইকেট হিসেবে তিনি নিল ওয়াগনারের উইকেট লাভ করেন।
২০২২ সালের জানুয়ারিতে, এবাদত বে ওভালে নিউজিল্যান্ডের বিপক্ষে দ্বিপক্ষীয় সিরিজের প্রথম টেস্টে প্রথমবারের মত পাঁচ উইকেট শিকার করেন। ক্রিকেটের যেকোনো ফরম্যাটে বাংলাদেশকেে নিউজিল্যান্ডের বিপক্ষে তাদের নিজস্ব মাঠে প্রথম জয় পেতে অগ্রণী ভূমিকা রাখেন এবং ম্যাচসেরা হন। বিদেশের মাটিতে প্রথম বাংলাদেশি পেসার হিসেবেও ম্যাচসেরা হন তিনি।
কুলটি বিধানসভা কেন্দ্র

কুলটি (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮২ নং কুলটি বিধানসভা কেন্দ্রটি কুলটি পৌরসভা এর অন্তর্গত।
কুলটি বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের উজ্জ্বল চ্যাটার্জী তার নিকটতম প্রতিদ্বন্দ্বী এআইএফবি এর মানিকলাল আচার্যকে পরাজিত করেন।
তৃণমূল কংগ্রেসের উজ্জ্বল চ্যাটার্জী ২০০৬ সালে কুলটি বিধানসভা কেন্দ্র থেকে জয়ী হন। ফরওয়ার্ড ব্লকের মানিকলাল আচার্য ২০০১, ১৯৯৬ এবং ১৯৯১ সালে জয়ী হন। ১৯৮৭ সালে কংগ্রেসের তুহিন সামন্ত জয়ী হন। ১৯৮২ এবং ১৯৭৭ সালে ফরওয়ার্ড ব্লকের মধু ব্যানার্জী জয়ী হন।
১৯৭২ এবং ১৯৭১ সালে কংগ্রেসের রামদাস ব্যানার্জী জয়ী হন। ১৯৬৯ সালে সমযুক্ত সোশালিস্ট পার্টির ডা. তারকনাথ চক্রবর্তী জয়ী হন। ১৯৬৭ এবং ১৯৬২ সালে কংগ্রেসের ডা. জয় নারায়ণ শর্মা জয়ী হন। ১৯৫৭ সালে পিএসপির বেনারসী প্রসাদ ঝা জয়ী হন। স্বাধীন ভারতের প্রথম নির্বাচন ১৯৫১ সালে, কুলটি কেন্দ্রটি যৌথ আসন ছিল। কংগ্রেসের জয় নারায়ণ শর্মা এবং বৈদ্যনাথ মণ্ডল উভয়ই জয়ী হন।
বরাবনি বিধানসভা কেন্দ্র

বরাবনি (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম বর্ধমান জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৩ নং বরাবনি বিধানসভা কেন্দ্রটি বরাবনি সমষ্টি উন্নয়ন ব্লক এবং সালানপুর সমষ্টি উন্নয়ন ব্লক এবং এটি চিত্তরঞ্জন এবং রুপনারায়ণপুর শহরগুলির অন্তর্গত।
বরাবনি বিধানসভা কেন্দ্রটি ৪০ নং আসানসোল লোকসভা কেন্দ্র এর অন্তর্গত। 
২০১১ সালের নির্বাচনে, তৃণমূল কংগ্রেসের বিধান উপাধ্যায় তার নিকটতম প্রতিদ্বন্দ্বী সিপিআই (এম) এর আভাষ রায়চৌধুরীকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর দিলীপ সরকার বরাবনি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মানিক উপাধ্যায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ সালে কংগ্রেসের মানিক উপাধ্যায় যথাক্রমে সিপিআই (এম) রূদ্রনাথ মুখার্জীকে এবং পরেশ মাঝিকে উভয়ইকে পরাজিত করেন।১৯৯১ সালে সিপিআই (এম) এর এস. আর. দাস কংগ্রেসের মানিক উপাধ্যায়কে পরাজিত করেন। ১৯৮৯ সালে উপনির্বাচনে কংগ্রেসের মানিক উপাধ্যায় বরাবানি কেন্দ্র থেকে জয়ী হন। ১৯৮৭ এবং ১৯৮২ সালে সিপিআই (এম) এর অজিত চক্রবর্তী যথাক্রমে মানিক উপাধ্যায়কে এবং ধীরজ সাইনকে পরাজিত করেন। ১৯৭৭ সালে সিপিআই (এম) এর সুনিল বসু রায় কংগ্রেসের সুকুমার বন্দ্যোপাধ্যায়কে পরাজিত করেন।
১৯৭২ সালে কংগ্রেসের সুকুমার ব্যানার্জী জয়ী হন। ১৯৭১ এবং ১৯৬৯ সালে সিপিআই (এম) এর সুনিল বসু রায় জয়ী হন। ১৯৬৭ সালে কংগ্রেসের মিহির উপাধ্যায় জয়ী হন। ১৯৬২ সালে সিপিআই এর হরিদাস চক্রবর্তী জয়ী হন। এর আগে ১৯৫৭ সালে বরাবনি কেন্দ্র ছিল জামুরিয়া বিধানসভা কেন্দ্র এর অন্তর্গত এবং এই কেন্দ্রে প্রজা সোশ্যালিস্ট পার্টির অমরেন্দ্রনাথ মণ্ডল জয়ী হন।
কেভিন-প্রিন্স বোয়াটেং

কেভিন-প্রিন্স বোয়াটেং (জন্ম: ৬ মার্চ ১৯৮৭) একজন জার্মান-ঘানাইয়ান পেশাদার ফুটবলার যিনি ইতালির ক্লাব "সাসসওলো"র হয়ে স্ট্রাইকার হিসেবে খেলেন।
ক্যারিয়ার জুড়ে বোয়াটেং জার্মানির বিভিন্ন ক্লাবে খেলেছেন। পাশাপাশি তিনি ইংল্যান্ড, স্পেন ও ইতালিতেও খেলেছেন। শুরুর দিকে তিনি মধ্যমাঠের খেলোয়াড় হিসেবে খেলতেন। পরবর্তীতে তিনি গতি, ক্ষিপ্রতা ও স্কিলের কারণে ধীরে ধীরে আক্রমণভাগের খেলোয়াড় এ পরিণত হন।
জার্মানিতে জন্ম নেয়া এই খেলোয়াড় জার্মানি অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। পরে তিনি ঘানা জাতীয় দল এ যোগ দেন এবং ২০১০ থেকে ২০১৪ সাল পর্যন্ত সেখানে খেলেন। ঘানার হয়ে তিনি ২০১০ ফিফা বিশ্বকাপ ও ২০১৪ ফিফা বিশ্বকাপ এ খেলেছেন।
পিশিন জেলা

পিশিন অথবা পশিন (; ) পাকিস্তানের বেলুচিস্তান প্রদেশে অবস্থিত একটি জেলা। ১৯৭৫ সালে এটি কোয়েটা জেলা থেকে আলাদা করা হয় এবং ১৯৯৪ সালে এটির অংশ কিল্লা আব্দুল্লাহর নামে নতুন জেলা হিসেবে গঠন করা হয়। পিশিন নামটি 'পুশং' এর একটি আধুনিক রূপ, যে নগরটি (প্রধানত প্রাক-আধুনিক) ফার্সি উৎসগুলিতে ('ফুশং' ব্যবহার করে আরবি উৎস) নামকরণ করা হয়েছে। মাইথ পৌরাণিক সম্রাট আফ্রাসিয়াব পুত্রের কাছে ফার্সি পদবীটির উৎসকে চিহ্নিত করে থাকে। ফিশিং ছিল আফগান সরকারী রেকর্ড বা সরকারি দফতর ব্যবহৃত বানান। ২০০৫ সালের আদমশুমারীর হিসাব অনুযায়ী পিশিন জেলার জনসংখ্যা ছিল ৩০০,০০০ এর বেশি সংখ্যক। ১৯৯৮ সালের আদমশুমারির হিসাব অনুযায়ী, জেলাটির প্রধান ভাষা বা মাতৃভাষা হচ্ছে পশতু, যেখানে প্রায় ৯৯% মানুষ কথা বলে থাকে।
পিশিন জেলাটি প্রশাসনিকভাবে ৪টি তহসিলে নিয়ে গঠিত হয়েছে; এবং এক উপ-তহসিল রয়েছে।
পিশিন জেলার প্রধান উপজাতিদের মধ্যে রয়েছে; কাকার, তারিন, সৈয়দ এবং আসহাকজাই।
টম হুলস

টমাস এডওয়ার্ড হুলস (; জন্ম: ৬ ডিসেম্বর ১৯৫৩) হলেন একজন মার্কিন অভিনেতা, গায়ক, ও মঞ্চ প্রযোজক। তিনি "অ্যানিমেল হাউজ" (১৯৭৮) চলচ্চিত্রে ল্যারি "পিন্টো" ক্রোগার এবং "আমাডেয়ুস" (১৯৮৪) চলচ্চিত্রে ভোল্‌ফগাংক্‌ আমাডেয়ুস মোৎসার্ট এবং ডিজনির "দ্য হাঞ্চব্যাক অব নটর ডেম" (১৯৯৬) চলচ্চিত্রে কাসিমোদো চরিত্রে অভিনয়ের জন্য সর্বাধিক পরিচিত। "আমাডেয়ুস" ছবিতে অভিনয়ের জন্য তিনি তার শ্রেষ্ঠ অভিনেতা বিভাগে অস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ বিদেশি অভিনেতা বিভাগে দাভিদ দি দোনাতেল্লো অর্জন করেন।
টেলিভিশনে তার উল্লেখযোগ্য কাজগুলো হল "ডমিনিক অ্যান্ড ইউজিন", "মিসিসিপি বার্নিং" এবং "দ্য হেইডি ক্রনিকলস"। টেলিভিশনে তার অভিনয়ের জন্য তিনি তিনটি গোল্ডেন গ্লোব পুরস্কারের মনোনয়ন লাভ করেন, এবং দুটি মনোনয়নসহ একটি প্রাইমটাইম এমি পুরস্কার অর্জন করেন। মঞ্চে "আ ফিউ গুড ম্যান" নাটকে অভিনয় করে তিনি ১৯৯০ সালে একটি টনি পুরস্কারের মনোনয়ন লাভ করেন। হুলস ১৯৯০-এর দশকের মাঝামাঝি সময়ে অভিনয় থেকে অবসরে যান এবং মঞ্চ পরিচালনা ও প্রযোজনায় মনোযোগ দেন। ২০০৭ সালে তিনি ব্রডওয়ে সঙ্গীতনাট্য "স্প্রিং অ্যাওয়াকেনিং"-এর প্রযোজনার জন্য একটি টনি পুরস্কার অর্জন করেন।
ডেরা বুগতি জেলা

ডেরা বুগতিপাকিস্তানের বেলুচিস্তান প্রদেশে অবস্থিত একটি জেলা। ১৯৮৩ সালে একটি পৃথক জেলা হিসাবে জেলাটি প্রতিষ্ঠিত হয়েছিল।
জেলাটি প্রশাসনিকভাবে ৪টি উপ-বিভাগে বিভক্ত, নিম্নে তুলে ধরা হল:
২০১৭ সালের পাকিস্তানের আদমশুমারি পরিসংখ্যান অনুযায়ী ডেরা বুগতি জেলার জনসংখ্যা ছিল প্রায় ৩১২,৬০৩ জন এর মত। এলাকাটিতে প্রায় ৯৮.৯% মানুষ মুসলমান, এবং প্রথম প্রধান মাতৃভাষা হিসেবে প্রায় (৯৫.৯%) বেলুচি ভাষায় কথা বলে থাকে,(%), যদিও পাঞ্জাবি ভাষায় প্রায় (১.২%) কথা বলে থাকে এবং সরাইকি ভাষায় (%) কথা বলে থাকে। বুগতি জেলা মূলত বেলুচি উপজাতিদের বসবাস।